หุ้น15พ.ย.สุดสวิงปิดตลาดบวก10.28 จุด
ดัชนีหุ้น15พ.ย.ผันผวนตลอดวันก่อนปิดที่ 1,029.14 จุด บวก 10.28จุด&nbsp;มูลค่าการซื้อขาย 34,072.14 ล้านบาท
15 พ.ย. 2553

ดัชนีหุ้น15พ.ย.ผันผวนตลอดวันก่อนปิดที่ 1,029.14 จุด บวก 10.28จุด มูลค่าการซื้อขาย 34,072.14 ล้านบาท
ดัชนีตลาดหลักทรัพย์แห่งประเทศไทยวันที่ 15 พ.ย. ผันผวนตลอดทั้งวัน โดยช่วงเช้าซื้อขายอยู่ในแดนลบ โดยลดลงไปถึง 1,009.12 จุด แต่ในภาคบ่ายดีดกลับขึ้นมาปิดในแดนบวกได้ โดยปรับเพิ่มขึ้นถึง 10.28 จุด หรือ 1.01% ปิดที่ 1,029.14 จุด ซึ่งเป็นระดับที่สูงที่สุดของวัน มูลค่าการซื้อขาย 34,072.14 ล้านบาท
น.ส.มยุรี โชวิกรานต์ ผู้อำนวยการอาวุโส ฝ่ายวิเคราะห์หลักทรัพย์ บริษัทหลักทรัพย์ (บล.) กิมเอ็ง (ประเทศไทย) กล่าวว่า ในช่วงเช้าตลาดหุ้นไทยถูกกดดันจากตลาดต่างประเทศ ทำให้ปรับตัวลดลง แต่ในภาคบ่ายได้แรงหนุนจากการปรับเพิ่มขึ้นของกลุ่มปิโตรเคมีที่ปรับเพิ่มขึ้นหลังจากราคาน้ำมันในตลาดโลกดีดขึ้นมา ทำให้มีแรงซื้อเข้ามาในท้ายตลาด นอกจากนี้ ยังเป็นผลมาจากการปฏิเสธการเข้าควบคุมสินเชื่อของทางการจีน ทำให้มีเม็ดเงินลงทุนกลับมาเข้ามาซื้อหุ้น 
อย่างไรก็ตาม นักลงทุนต่างชาติมียอดขายสุทธิ 2,529.90 ล้านบาท นักลงทุนสถาบันซื้อสุทธิ 574.48 ล้านบาท นักลงทุนรายย่อย 1,401.83 ล้านบาท